دالیا ئیتزیک

دالیا ئیتزیک (بە زمانی عیبری: דליה איציק، لە دایکبووی ٢٠ی تشرینی یەکەمی ١٩٥٢ لە ئوورشەلیم) کەسایەتی ژنە سیاسەتوانی ئیسرائیلییە، ئەو لە ماوەی کانوونی دووەم بۆ تەممووزی ٢٠٠٧ بە وەکالەت بووەتە سەرۆکی ئیسرائیل. دالیا لە چەند پۆستێکی دیکەدا بووە، لەوانە وەزیری ژینگە (١٩٩٩–٢٠٠١)، وەزیری بازرگانی و پیشەسازی (٢٠٠١–٢٠٠٢) ھەروەھا وەزیری گواستنەوە و گەیاندن لە ساڵی ٢٠٠٥. ئەو چوار جاران وەک ئەندامی کنێسێت ھەڵبژێردراوە.Dalia Itzik becomes acting president The Jerusalem Post, 25 January 2007Skard, Torild (2014) "Dalia Itzik" in Women of power - half a century of female presidents and prime ministers worldwide, Bristol: Policy Press, , p. 37

دالیا خۆی بۆ ھەڵبژاردنەکانی سەرۆکایەتی ئیسرائیل لە ساڵی ٢٠١٤ پاڵاوت، بەڵام دەرنەچوو دوای بەدەست ھێنانی ٢٨ دەنگ لە کۆی ١١٩ دەنگی ئەندامە بەشداربووەکانی کنێست.Reuven Rivlin is elected Israel's 10th president Haaretz, 10 June 2014Legislators barred from campaign fundraising for Israeli presidency Haaretz, 14 November 2013

 ژیان 
دالیا لە دایکبووی ٢٠ی تشرینی یەکەمی ١٩٥٢ لە ئوورشەلیم، دایک و باوکی جوولەکەی عێراقی بوون کە ماڵباتیان جێ ھێشتووە و بەرەو ئیسرائیل کۆچیان کردووە. دالیا لە ئامادەییەکی ئایینی خوێندوویەتی و خۆی تەرخان کرد بۆ دین، ھەر بۆیە لە ئەرکە سەربازییەکانی لە ھێزەکانی بەرگریی ئیسرائیل بەخشراوە. دواتر بەکالۆریۆسی لە وێژە و مێژوو بەدەست ھێناوە لە زانکۆی عیبریی ئورشەلیم، ھەروەھا دواتر بەکالۆریۆسێکی دیکەی لە یاسا وەرگرت. دوای دەرچوونی ئەوا وەک مامۆستا کاری کردووە، دواتر بووەتە جێگری سەرۆکی شارەوانی ئورشەلیم.

 سەرچاوەکان 

 بەستەرە دەرەکییەکان 

پۆل:زیندووان
پۆل:جووە ئیسرائیلییەکان
پۆل:ژنە سیاسەتمەدارەکانی سەدەی ٢٠ەم
پۆل:لەدایکبووانی ١٩٥٢
پۆل:دەرچووانی زانکۆی عیبری لە ئورشەلیم